hotchpotch/miracl-hf-unified huggingface dataset:
ओमप्रकाश कश्‍यप
ओमप्रकाश कश्‍यप (जन्म: १९५९) हिन्‍दी के प्रतिष्‍ठित बालसाहित्‍यकार हैं। बच्‍चों के लिए उनके कई कहानी-संग्रह और उपन्यास प्रकाशित हैं।
जन्म सन 1959, जिला बुलंदशहर के एक गांव में, शिक्षा परास्नातक दर्शनशास्त्र, विगत अठाइस वर्षों से शब्दों से दोस्ती। उपन्यास, कहानी, लघुकथा, व्यंग्य, लेख, विज्ञान, नाटक, कविता, बालसाहित्य, जीवनी आदि विधाओं में नियमित लेखन-प्रकाशन। अभी तक तीस पुस्तकें प्रकाशित तथा अन्य चार प्रकाशनाधीन। साप्ताहिक समाचारपत्रों में व्यंग्य कॉलम तथा मासिक पत्रिका ‘सहकार संचय’ में सहकारिता आंदोलन पर करीब तीन साल तक नियमित लेखन। प्रकाशित पुस्तकों में अभी तक पांच उपन्यास, चार नाटक संग्रह, तीन कहानी संग्रह, जीवनी, विज्ञान तथा व्यंग्य संग्रह सहित करीब एक दर्जन पुस्तकें बालसाहित्य पर प्रकाशित। हिंदी अकादमी, दिल्ली द्वारा सन 2002 में कविता पुस्तक ‘वृक्ष हमारे जीवनदाता’ के लिए ‘बाल एवं किषोर साहित्य सम्मान’। ‘बालसाहित्य समीक्षा’ के ‘शिवकुमार गोयल विषेषांक’ का अतिथि संपादन (अक्टूबर- 2005)। साथ ही विभिन्न साहित्यिक पत्रा-पत्रिकाओं में सहस्राधिक रचनाएं प्रकाशित एवं चर्चित।
जुग जीवौ भ्रष्टाचार, विजयपथ, ढाई कदम, जहरबाद, मिश्री का पहाड़  नन्ही का बटुआ, सोन मछली और हरी सीप, कहानी वाले बाबा, फरिश्ते ताकि मनोबल बना रहे  पुल कहां नहीं है, स्वयंवर में लड़की, उत्सर्ग वृक्ष हमारे जीवनदाता जननायकः डॉ॰ भीमराव आंबेडकर आइंसटाइन और आपेक्षिकता का सिद्धांत पगडंडियां  सहकारिता आंदोलन : उदभव एवं विकास (दो खंड) , सहकारिताः सिद्धांत, स्वरूप और संभावनाएं हलवाई की दुकान से, दो राजा अलबेले तथा बच्चों के लिए करीब दर्जन-भर पुस्तकें  निगद (उपन्यास), तुम बिन (गीत संग्रह),  आखरमाला एवं संधान
हरिकृष्ण देवसरे
उनका जन्म मध्य प्रदेश के सतना जिले के नागौद में हुआ था।संपादन : पराग, बाल साहित्य रचना और समीक्षा
जौहर (काव्य)
'जौहर' शब्द के अर्थ के लिये कृपया जौहर का अलग से पृष्ठ देखें।
जौहर (काव्य) हिन्दी के सुप्रसिद्ध कवि श्यामनारायण पाण्डेय द्वारा रचित वीर रस का चर्चित खण्डकाव्य है।
बामसेफ
बामसेफ अनुसूचित जाति, अनुसूचित जनजाति, पिछडे व इन समुदायों के धर्मांतरित अल्‍पसंख्‍यकों के कर्मचारियों का अखिल भारतीय संगठन है। जो व्यवस्था भारत में व्याप्त गैरबराबरी को दूर कर बराबरी स्थापित करना चाहती है। वामन मेश्राम Waman Meshram बामसेफ के राष्ट्रीय अध्यक्ष है।
इसकी स्‍थापना 1973 में मान्‍यवर कांशीराम और डी.के. खरपडे ने की। कांशीराम ने दलितों को एकताबद्ध कर, अत्याचारों का प्रतिरोध करने तथा उन्हें समाज में न्यायोचित स्थान बनाने के लिये जोरदार ढंग से प्रेरित किया। आजकल यह संगठन 'मूलनिवासी बहुजन संघ' के नाम से जाना जाता है।  बीच में कमज़ोर पड गई बामसेफ को बाबासाहब अम्बेडकर के जन्म दिन 14 अप्रैल को सन् 1978 में पुनः सशक्त बनाने का प्रयास किया गया। बामसेफ से कांशीराम ने दिल्ली, महाराष्ट्र, मध्य प्रदेश, पंजाब, हरियाणा और उत्तर प्रदेश में दलित कर्मचारियों का संगठन मजबूत बनाया। इसके पश्चात 6 दिसम्बर को डीएस 4 की स्थापना की। कांशीराम ने नारा दिया ‘ठाकुर, ब्राह्मण, बनिया छोड़, बाकी सब हैं डी एस 4’। इसी क्रम में सन 1984 में बहुजन समाज पार्टी की स्थापना की गई। बाबरी मस्जिद ध्वंस के बाद सन 1993 में विधान सभा के चुनाव में बसपा और सपा गठबंधन ने 67 सीटें जीतीं। यह भारतीय राजनीति के इतिहास में किसी दलित बाहुल्य दल की जीती गईं सर्वाधिक सीटें थीं। पिछले दिनों बामसेफ व बहुजन समाज पार्टी के बीच मतभिन्‍नता दिखाई दी।
बामसेफ ब्राह्मणवाद को अपना मुख्‍य शत्रु मानते हुए महात्‍मा ज्योतिराव गोविंदराव फुले और बाबासाहब अम्बेडकर को अपना आदर्श पुरुष मानती है। बामसेफ के अनुसार समानताविरोधी शक्तियों से लडने के लिए सामाजिक बदलाव के आंदोलन में सक्रिय भागीदारी आवश्‍यक है। बामसेफ का विश्‍वास है कि सत्‍ताधारी जातियों और शोषित जातियों के स्‍पष्‍ट विभाजन को समझते हुए हमें बामसेफ के अन्तर्गत शोषित जातियों को संगठित कर शोषण का प्रतिकार करना होगा।
१-सनातन धर्म में समस्त प्राणिमात्र को अपनी आत्मा के समान समझा जाता है।
२- सनातन धर्म में मक्खी, मच्छर,किड़े-मकोडे, पशु-पक्षीयो को सताना पाप है, तो फिर मनुष्यो के साथ भेदभाव की कल्पना भी कैसे की जा सकती हैं ।
३- भेदभाव करने वाले सिर्फ अपराधी हैं, उनको धर्म से जोड़ना गलत हैं ।
४- ब्रह्मणवाद का होवा खड़ा कीया जाना गलत है, ब्राह्मण तो दयावान, तपस्वी, सहनसील, भेदभाव रहित, परोपकारी, सत्यवादी, प्राणीमात्र से प्रेम करने वाले होते हैं ।
ग्लेनडोवर स्ट्रीट
ग्लेनडोवर स्ट्रीट () वेल्स की काउंटी मॉनमाउथशायर के मॉनमाउथ नगर के केंद्र में स्थित एक ऐतिहासिक सड़क है। मध्ययुगीन शहर की दीवारों के अंदर मौजूद यह सड़क एजिंकोर्ट स्ट्रीट और सेंट जॉन स्ट्रीट के प्रतिच्छेदन से दक्षिण-पूर्व में फैली हुई है। ग्लेनडोवर स्ट्रीट पर कई सूचीबद्ध ईमारतें है जिनमें से एक मॉनमाउथ हेरिटेज ट्रेल का भी हिस्सा है। मॉनमाउथ हेरिटेज ट्रेल पर 24 स्थल हैं तथा इस उपाधि को दर्शाने के लिए इन स्थलों पे नीले रंग की पट्टिका लगीं होती हैं। स्ट्रीट को भूतकाल में ग्राइंडर स्ट्रीट या ग्राइंडरस् स्ट्रीट नामों से जाना जाता था। इसको इसका वर्मान नाम वेल्श नेता ओवेन ग्लेनडोवर के अंग्रेजीभाषी नाम से मिला था।
समाचारपत्र "द टेलीग्राफ" के 25 फ़रवरी 2006 संस्करण में ग्लेनडोवर स्ट्रीट को मॉनमाउथ में सबसे सुंदर बताया गया था विशेष रूप से इस सड़क पर स्थित "आकर्षक टाउनहाउस"। ग्लेनडोवर स्ट्रीट कई सूचीबद्ध इमारतों का घर है। स्ट्रीट मध्यकालीन शहर को घेरने वाली दीवारों के अंदर स्थित है, यह 1300 के आसपास निर्मित हुईं दीवारें मानचित्रकार जॉन स्पीड के 1610 में बनाए मानचित्र में दर्शाई जाती हैं। मध्ययुगीन और पश्च-मध्ययुगीन अवधि (उन्नीसवीं सदी के मध्य) में ग्लेनडोवर स्ट्रीट को ग्राइंडर स्ट्रीट या ग्राइंडरस् स्ट्रीट के रूप में जाना जाता था। 1804 में लेखक चार्ल्स हीथ के अनुसार मॉनमाउथ शहर पहले चार परिमित वार्डों में बटा हुआ था: वेई ब्रिज वार्ड, कासल बैली वार्ड, मोंनो स्ट्रीट वार्ड और ओवर मोंनो वार्ड। ग्लेनडोवर स्ट्रीट दो वार्डों के बीच विभाजित थी। स्ट्रीट का बायीं तरफ का हिस्सा कासल बैली वार्ड के अंदर और इसका दाहिना हिस्सा मोंनो स्ट्रीट वार्ड के अंदर था। स्ट्रीट को इसका वर्मान नाम वेल्श नेता ओवेन ग्लेनडोवर () के अंग्रेजीभाषी नाम से मिला था। ग्लेनडोवर स्ट्रीट एजिंकोर्ट स्ट्रीट और सेंट जॉन स्ट्रीट के प्रतिच्छेदन से दक्षिण-पूर्व में फैली हुई है।
एश्चटोलॉजी
मरणोत्‍तरविद्या या एश्चटोलॉजी (अंग्रेजी- Eschatology) ज्ञान-विज्ञान की वह शाखा है जिसके अंतर्गत निर्वाण या मृत्यु के बाद की स्थितियों के प्रश्न पर विचार किया जाता है।
एश्चटोलॉजी शब्द यूनानी शब्दों-इश्चैटॉस ("Eschatos=Last") एवं लोगिया ("Logia=Discourse") से बना है, जिसका तात्पर्य है, अन्तिम बातों, यथा-मृत्यु, न्याय एवं मृत्यु के उपरान्त की अवस्था से सम्बन्ध रखने वाला विज्ञान। इसके दो स्वरूप हैं, जिनमें एक का सम्बन्ध है मृत्यु के उपरान्त व्यक्ति की नियति, आत्मा की अमरता, पाप एवं दण्ड तथा स्वर्ग एवं नरक के विषय की चर्चा से और दूसरे का सम्बन्ध है अखिल ब्रह्माण्ड, उसकी सृष्टि, परिणति एवं उद्धार तथा सभी वस्तुओं के परम अन्त के विषय की चर्चा से। प्राचीन ग्रन्थों में प्रथम स्वरूप पर ही अधिक बल दिया गया है, किन्तु आजकल वैज्ञानिक दृष्टिकोण रखने वाले लोग बहुधा दूसरे स्वरूप पर ही अधिक सोचते हैं। मृत्यु के उपरांत मानव की स्थिति का प्रश्न आदिकालीन भारतीयों, मिस्रियों, चाल्डियनों, यूनानियों एवं पारसियों के समक्ष एक महत्त्वपूर्ण जिज्ञासा एवं समस्या के रूप में मौजूद रहा है। प्रत्येक धर्म के सास्त्रों में इसके विषय में पृथक दृष्टिकोण मिलता है।
बैटरी का इतिहास
बैटरी का इतिहास विद्युतरासायनिक सेलों के विकास का इतिहास है। बैटरियों के विकास से ही विद्युत का औद्योगिक उपयोग आरभ हुआ। उन्नीसवीं शताब्दी के अन्तिम दिनों तक बैटरियाँ ही विद्युत ऊर्जा के मुख्य स्रोत थीं क्योंकि तब तक विद्युत जनित्र का आविष्कार नहीं हुआ था।
बैटरी की प्रौद्योगिकी में लगातार विकास हुआ जिनके बिना टेलीग्राफ, टेलीफोन, पोर्टेबल कम्प्यूटर, मोबाइल फोन, विद्युत कारों आदि का विकास नहीं हो सकता था।
सन् 1749 बेंजामिन फ्रैंकलिन ने 'बैटरी' शब्द का इस्तेमाल किया था। विद्युत-सम्बन्धी प्रयोगों के लिये वे जिन 'लिंक्ड कैपेसिटर्स' का प्रयोग करते थे, उनको उन्होने 'बैटरी' की संज्ञा दी। बैटरी की खोज अलेक्जेंडर वोल्टा ने की थी।Parmaanu battery ka aviskar hanery musaley ne kiya
नंदिता दास
नंदिता दास (जन्म: ७ नवम्बर १९६९) एक भारतीय फिल्म कलाकार और निर्देशक हैं। उन्होंने आजतक 10 विभिन्न् भाषाओं की तकरीबन 30 फिल्मों में काम किया है। एक फिल्म कलाकार के रूप में उन्हें फायर(1996), अर्थ(1998), बवंडर(2000), कन्नथिल मुथामित्तल(2002), अझागि और बिफोर द रेन्स(2007) में महत्वपूर्ण भूमिकाओं और शानदार अभिनय के लिए जाना जाता है। एक निर्देशक के रूप में 'फ़िराक़' उनकी पहली फिल्म हैं जिसका प्रीमियर साल 2008 में टोरंटो फिल्म फेस्टिवल में हुआ। इस फिल्म को तकरीबहन 50 फिल्म समारोहों में प्रदर्शित किया गया जिसे 20 पुस्कार हासिल हुए। उन्हें कान्स फिल्म समारोह में साल 2005 और 2013 में ज्यूरी के रूप में मनोनित किया गया। कला में उल्लेखनीय योगदान के लिए नंदिता दास को को फ्रांस सरकार की ओर से 'ऑर्ड्रे देस आर्ट्स एत देस लेटर्स' से सम्मानित किया गया है।
नंदिता दास का जन्म 7 नवंबर 1969 को हुआ था। उनके पिता जतीन दास एक प्रसिद्ध कलाकार और उनकी मां एक लेखिका हैं। नंदिता दास के पिता ओडिया हैं जबकि उनकी माता गुजराती हैं। उनका एक छोटा भाई भी है जो क्रियेटिव डिजाइनर हैं। हालांकि कि उनका जन्म मुंबई में हुआ लेकिन परवरिश दिल्ली में हुई,जहां सरदार पटेल विद्यालय में उनकी शुरुआती शिक्षा-दीक्षा हुई। बाद में दिल्ली के मिरांडा हाउस से उन्होंने स्नातक की डिग्री हासिल की।
नंदिता ने जन नाट्य मंच से अपने अभिनय करियर की शुरुआत की। उन्होंने आजतक 10 विभिन्न् भाषाओं की तकरीबन 30 फिल्मों में काम किया है। नंदिता ने मृणाल सेन, अदूर गोपालकृष्णन, श्याम बेनेगल, दीपा मेहता और मणिरत्नम की फिल्मों में काम किया है।
साल 2008 में नंदिता ने बतौर निर्देशक अपनी पहली फिल्म 'फिराक' का निर्माण पूर्ण किया। इस फिल्म का कहानी साल 2002 में हुए गुजरात दंगो की विभिन्न घटनाओं पर आधारित है। इस फिल्म में नवाज़ुद्दीन सिद्दीकी, रघुवीर यादव, नसीरुद्दीन शाह, परेश रावल, दीप्ति नवल, संजय सूरी और टिस्का चोपड़ा ने काम किया। नंदिता ने 2018 में मंटो फिल्म निर्देशित की।
कला में उल्लेखनीय योगदान के लिए नंदिता दास को को फ्रांस सरकार की ओर से 'ऑर्ड्रे देस आर्ट्स एत देस लेटर्स' से सम्मानित किया गया है।[1]
विभिन्न आकार की बैटरियाँ
इस लेख में घरों और छोटे उद्योगों में प्रायः उपयोग में आने वालीं कुछ प्रमुख बैटरियों के आकार एवं स्वरूप (shape) के बारे में जानकारी दी गयी है।
शुष्क सेल का इतिहास बहुत पुराना है। इसी कारण इनके आकार आदि से सम्बन्धित अन्तरराष्ट्रीय मानक आने के पूर्व ही निर्माता और देश के अनुसार अनेकों प्रकार के मानक चल पड़े थे।
बायकोनूर
बायकोनूर() मध्य एशिया के कज़ाख़स्तान देश के किज़िलओरदा प्रांत में सिर दरिया के किनारे स्थित एक शहर है। रूस और कज़ाख़स्तान में एक आपसी समझौते के अंतर्गत यह शहर सन् २०५० तक रूस को किराए पर दिया गया है और इसका प्रशासन रूस करता है। यह शहर सोवियत संघ के ज़माने में उस देश के अंतरिक्ष-सम्बन्धी कार्यक्रम के लिए रॉकेट उड़ान केंद्र के रूप में विकसित किया गया था। अब वह केंद्र इस शहर के बीच स्थित है और शहर उसके इर्द-गिर्द ५७ वर्ग किमी के इलाक़े पर विस्तृत है।
जहाँ आधुनिक बायकोनूर है वहाँ वास्तव में एक 'त्योरेतम' () नाम का छोटा सा क़स्बा हुआ करता था, जिसका कज़ाख़ भाषा में मतलब 'त्योरे की क़ब्र' है। यहाँ त्योरे बाबा () नामक चंगेज़ ख़ान का एक वंशज दफ़न था। जब १९५० के दशक में सोवियत संघ ने यहाँ रॉकेट उड़ान केंद्र बनाने की ठानी तो इस बात को गुप्त रखने का फ़ैसला किया गया। १९६१ से सोवियत सरकार ने अपने दस्तावेज़ों में यहाँ से कई सौ मील पूर्वोत्तर में काराग़ान्दी प्रांत में स्थित बायकोनूर शहर का नाम इस स्थान के लिए प्रयोग करना शुरू कर दिया। वह शहर एक खनिज उत्पादन केंद्र था और 'बायकोनूर' का मतलब कज़ाख़ भाषा में 'समृद्ध ख़ाकी' होता है, यानि 'कई वनस्पतियों वाली उपजाऊ धरती'। शुरू-शुरू में इस बात को लेकर सोवियत सरकार के विभिन्न विभागों में स्वयं असमंजस पैदा हुआ करता था। जब एक मंत्रालय रॉकेट केंद्र के सामग्री भेजा करता था तो अक्सर वह ग़लती से वह पुराने बायकोनूर शहर पहुँचा दी जाती थी। कुछ अरसे तक पुराने बायकोनूर के निवासी चुप-चाप इस सामग्री को लेकर अपने फ़ायदे के लिए स्वयं इस्तेमाल करते गए। बाद में सरकार को ज्ञात हुआ कि ऐसा चल रहा है तो इसपर रोक लगाई गई।
बायकोनूर रॉकेट केंद्र का सबसे पहला उड़ान क्षेत्र १२ फ़रवरी १९५५ को जारी किये गए सरकारी आदेश के तहत 'नाउच्नो-इस्लेदोवातेल्स्की इस्प्य्तातेलन्यी पोलिगोन नम्बर ५' () के नाम से खोला गया था। १२ अप्रैल १९६१ को वोस्तोक-१ अंतरिक्ष यान यहीं से छोड़ा गया जिसमें यूरी गगारिन अंतरिक्ष में जाने वाला सर्वप्रथम मानव बना।
रुचा हसब्निस
रुचा हसब्निस (जन्म 8 फ़रवरी 1988) एक भारतीय फ़िल्म अभिनेत्री हैं। रुचा धारावाहिक "साथ निभाना साथिया" की राशि नामक मुख्य भूमिका निभां रहीं थी।
मुंबई से वाणिज्य स्नातक होने के बाद, रुचा को अभिनय का असाइनमेंट मराठी धारावाहिक "चार चौघी" से से मिला। वर्तमान में रुचा "राशि" नामक मुख्या किरदार निभा रहीं थी, इस किरदार के लिए उन्हें 2011 में स्टार प्लस की तरफ से सर्वश्रेष्ठ अभिनेत्री के पुरस्कार से नवाज़ा गया है।
चीन का अंतरिक्ष कार्यक्रम
चीन का अंतरिक्ष कार्यक्रम 'चीनी राष्ट्रीय अंतरिक्ष प्रशासन' (China National Space Administration (CNSA)) द्वारा निर्देशित है। इसकी प्रौद्योगिकीय शुरूआत १९५० के दशक में हुई जब चीन ने बैलिस्टिक मिसाइल कार्यक्रम आरम्भ किया।
अतितप्त भाप
जल के क्वथनांक से अधिक तापमान वाली भाप अतितप्त भाप (Superheated steam) कहलाती है।
संतृप्त भाप वह भाप है जो गरम जल के साथ, उसके ही दाब पर, साम्यावस्था में है। अर्थात संतृप्त भाप का ताप, उस दाब के संगत जल के क्वथनांक से अधिक नहीं होता।
अतितप्त जल
सामान्य अवस्था में पानी का क्वथनांक 100 °C है। यदि जल का दाब एक वायुमण्डल से बढ़ाकर उसे गरम किया जाय तो यह १०० डिग्री से से अधिक ताप पर भी द्रव बना रह सकता है। १०० डिग्री से अधिक ताप वाले इसी जल को अतितप्त जल (Superheated water) कहते हैं। इसे 'दाबित गर्म जल' या 'सबक्रिटिकल जल' भी कहते हैं। अतितप्त जल का ताप १०० डिग्री सेल्सियस से लेकर जल के क्रांतिक बिन्दु (374 °C) के बीच कुछ भी सम्भव है।
अतितप्त जल के बहुत से रासायनिक गुण सामान्य जल से भिन्न होते हैं।
पी॰ ए॰ संगमा
पूर्ण ऐजिटक संगमा (जन्म : 1 सितम्बर 1947, मेघालय, मृत्यु: 04.03.2016) भारत के एक राजनेता थे। वे मेघालय के मुख्यमंत्री, राष्ट्रवादी कांग्रेस पार्टी के सह-संस्थापक और लोकसभा अध्यक्ष रह चुके हैं। वे आठ बार लोकसभा-सदस्य रह चुके हैं। मृत्यु के समय वे तुरा (अनुसूचित जनजाति) लोकसभा सीट से सांसद थे।
उन्हें मरणोपरांत वर्ष 2017 में भारत सरकार द्वारा पद्म विभूषण प्रदान किया गया। वे मेघालय से पद्म विभूषण के पहले प्राप्तकर्ता है।
पी ए संगमा का जन्म 1 सितंबर 1947 को पश्चिम गारो हिल्स, मेघालय के चपाथी ग्राम में हुआ था। शिलांग से स्नातक की डिग्री प्राप्त करने के बाद पी.ए. संगमा ने असम के डिब्रूगढ़ विश्वविद्यालय से अंतर्राष्ट्रीय संबंध में स्नातकोत्तर की उपाधि प्राप्त की। इसके बाद उन्होंने एल.एल.बी. की परीक्षा भी उत्तीर्ण की।
वर्ष 1973 में पी.ए. संगमा प्रदेश युवा कांग्रेस समिति के अध्यक्ष निर्वाचित हुए। कुछ ही समय बाद वह इस समिति के महासचिव नियुक्त हुए। वर्ष 1975 से 1980 तक पी.ए. संगमा प्रदेश कांग्रेस समिति के महासचिव रहे। वर्ष 1977 के लोकसभा चुनावों में पी.ए. संगमा तुरा निर्वाचन क्षेत्र से जीत दर्ज करने के बाद पहली बार सांसद बने। चौदहवीं लोकसभा चुनावों तक वह इस पद पर लगातार जीतते रहे। हालांकि नौवीं लोकसभा में वह जीत दर्ज करने में असफल रहे थे।
वर्ष 1980-1988 तक पी.ए. संगमा केन्द्रीय सरकार के अंतर्गत विभिन्न पदों पर कार्यरत रहे। वर्ष 1988-1991 तक वे मेघालय के मुख्यमंत्री भी रहे। वर्ष 1999 में कांग्रेस से निष्कासित होने के बाद शरद पवार और तारिक अनवर के साथ मिलकर पी.ए. संगमा ने नेशनल कांग्रेस पार्टी की स्थापना की। शरद पवार के भारतीय राष्ट्रीय कांग्रेस की अध्यक्षा सोनिया गांधी से नजदीकी बढ़ जाने के कारण पी.ए. संगमा ने अपनी पार्टी का ममता बनर्जी की तृणमूल कांग्रेस पार्टी में विलय कर नेशनलिस्ट तृणमूल कांग्रेस की स्थापना की। 10 अक्टूबर 2005 को अखिल भारतीय तृणमूल कांग्रेस के सदस्य के तौर पर लोकसभा पद से इस्तीफा देने के बाद पी.ए. संगमा फरवरी 2006 में नेशनल कांग्रेस पार्टी के प्रतिनिधि के तौर पर संसद पहुंचे। 2008 के मेघालय विधानसभा चुनावों में भाग लेने के लिए उन्होंने चौदहवीं लोकसभा से इस्तीफा दे दिया। पी.ए संगमा एन.सी.पी. के महासचिव पद पर भी रहे।
रति पांडे
रति पांडे (जन्म 14 सितंबर 1982) एक भारतीय टेलिविजन अभिनेत्री हैं। उन्हें कॉलेज रोमांस पर आधारित धारावाहिक "मिले जब हम तुम" में नुपुर भूषण की भूमिका निभाने के लिए जाना जाता है।
रति पांडे का जन्म 11 सितंबर 1982 को भारत के असम में एक हिंदू ब्राह्मण परिवार में हुआ था। वह वहाँ सात साल तक रही और फिर उनका परिवार पटना, बिहार चला गया जहाँ उन्होंने सेंट करेन हाई स्कूल, पटना में अध्ययन किया। सुशांत सिंह राजपूत की बड़ी बहन उनकी क्लासमेट हुआ करती थीं। उन्होंने केंद्रीय विद्यालय स्कूल, सादिक नगर, नई दिल्ली से स्कूली शिक्षा पूरी की। रति ने दिल्ली विश्वविद्यालय के मिरांडा हाउस कॉलेज से अर्थशास्त्र में विशेषज्ञता के साथ स्नातक किया है।
इनुइत
इनुइत () ग्रीनलैंड, कनाडा, संयुक्त राज्य अमेरिका और रूस के सुदूर उत्तर में स्थित बर्फ़ीले आर्कटिक इलाक़ों में बसने वाली कुछ मानव जातियों का सामूहिक नाम है। इनुइतों में बहुत सी भिन्न उपजातियाँ हैं लेकिन इन सभी में आपसी समानताएँ और सम्बन्ध हैं। 'इनुइत' एक बहुवचन शब्द है और एक व्यक्ति को 'इनुक' () कहा जाता है। पुराने ज़माने में इनुइत लोगों को 'एस्किमो' () बुलाया जाता था लेकिन बहुत से इनुइत लोग इसे अपमानजनक शब्द मानते हैं इसलिए अब इस जाती को आमतौर पर 'इनुइत' ही कहा जाता है। 'इनुइत' शब्द का अर्थ 'लोग' है।
पिछले हिमयुग (आइस एज) के दौरान समुद्रों का बहुत सा पानी बर्फ़ के रूप में जमा हुआ होने से समुद्र-तल आज से नीचे था। आधुनिक युग में एशिया के सुदूर पूर्वोत्तर के साइबेरिया क्षेत्र और उत्तर अमेरिका के सुदूर पश्चिमोत्तर अलास्का क्षेत्र के बीच समुद्र है। हिमयुग के दौरान समुद्र-तल नीचे होने से इन दोनों के बीच एक बेरिनजिया () नामक ज़मीनी इलाक़ा था जो अब समुद्र के पानी के नीचे है। आधुनिक इनुइतों के पूर्वज एशिया से चले और उन्होंने १००० ईसापूर्व के आसपास बेरिनजिया पार किया और उत्तरी अमेरिकी महाद्वीप में आ पहुँचे। वहाँ पश्चिमी अलास्का में उन्होंने एक समाज बनाया जिसे इतिहासकार थ्यूल संस्कृति () कहते हैं। यहाँ से वे पूर्व की ओर उत्तरी कनाडा के पूरे आर्कटिक इलाक़े में फैल गए। वहाँ थ्यूलों से पहले ही एक जाति बसी हुई थी जिनके समाज को इतिहासकार 'डोरसेट संस्कृति' () के नाम से बुलाते हैं। यह डोरसेट जाति थ्यूलों के फैलाव के आगे टिक नहीं पाई और विलुप्त हो गई। डोरसेटों का वर्णन आधुनिक इनुइत मिथ्य-कथाओं में मिलता है, जिसमें उन्हें एक 'भीमकाय' या 'दानवीय' जाति कहा जाता है। इस से इतिहासकार अंदाज़ा लगते हैं कि डोरसेट लोग कद-बुत में ज़रूर थ्यूलों से बड़े रहे होंगे।
पूरे उत्तरी कनाडा के बर्फ़ीले इलाक़ों पर फैलने के बाद, इन थ्यूलों के वंशज इनुइत १३०० ईसवी तक ग्रीनलैंड पर भी पहुँचकर बस चुके थे। इनकी संस्कृति और तकनीकें पूरी तरह इस बर्फ़-ढके इलाक़े के अनुकूल बन चुकी थीं। इनसे दक्षिण में रहने वाली जातियाँ इनके क्षेत्रों पर कभी भी स्थाई नियंत्रण नहीं कर पाई और न ही इनुइत अपने से दक्षिण में स्थित उप-आर्कटिक () इलाक़ों के कम ठन्डे क्षेत्रों पर फैल पाए। फिर भी वे अपने दक्षिणी पड़ोसियों के साथ व्यापार करते थे और उनसे लड़ाई-झड़पें होती रहती थीं। इसी १०००-१३०० ईसवी काल में इनका संपर्क उत्तरी यूरोप की वाइकिंग जाति से भी हुआ। १७वीं सदी के बाद जब यूरोप से लोग आकर उत्तर अमेरिका में बसने लगे और रूस साइबेरिया में विस्तृत हुआ तो उसके बाद से इनुइतों का यूरोपीयों से संपर्क लगातार बढ़ता गया।
ओरैकल प्रमाणन कार्यक्रम
ओरैकल प्रमाण प्रोग्राम (Oracle Certification Program) ओरैकल कारपोरेशन द्वारा प्र्स्तुत एक व्यावसायिक प्रमाणन कार्यक्रम है।
ओरैकल प्रमाणन के तीन स्तर हैं-
ज़मीनी पुल
ज़मीनी पुल () ऐसे भूडमरू (इस्थमस) या उस से चौड़े धरती के अंश को कहते हैं जिसके ज़रिये समुद्र द्वारा अलग किये हुए धरती के दो बड़े क्षेत्रों के बीच में जानवर आ-जा सकें और वृक्ष-पौधे फैल सकें। हिमयुगों (आइस एज) के दौरान ऐसे ज़मीनी पुल अक्सर उभर आते हैं क्योंकि तब समुद्र के पानी का कुछ अंश बर्फ़ में जमा हुआ होने से समुद्र-तल थोड़ा नीचे होता है। इसका एक बड़ा उदाहरण भारत को श्रीलंका से जोड़ने वाला रामसेतु है। यह हिमयुगों में पूरी तरह समुद्र-तल के ऊपर उभरी हुई ज़मीन की एक पट्टी होती थी जिसपर इतिहास में जानवर चलकर भारत से श्रीलंका पहुँचे थे और भारत से बहुत से पेड़-पौधे भी श्रीलंका में विस्तृत हुए थे। माना जाता है कि आज से लगभग २०,००० साल पहले श्रीलंका के वैदा आदिवासियों के पूर्वज भी इसी ज़मीनी पुल पर चलकर भारत से श्रीलंका पैदल पहुँचे। आधुनिक युग में भारत और श्रीलंका के बीच ४० मील का खुला समुद्र है
हिमयुगों के अलावा ज़मीनी पुल बनाने के और भी कारण हो सकते हैं। कभी-कभी प्लेट विवर्तनिकी (टेकटॉनिक्स​) में भौगोलिक तख़्तों के हिलने से समुद्र के नीचे का फर्श ऊपर उठकर सतह से ऊपर आ जाता है और दो क्षेत्रों को एक पुल बनाकर जोड़ देता है। कुछ इलाक़ों में हिमयुगों के दौरान चलने वाली हिमानियाँ इतनी भारी होती हैं कि उनके नीचे की ज़मीन दब जाती है और हिमयुग की समाप्ति पर बर्फ़ पिघलने के बाद वापस उठ जाती है। कभी-कभी यही हिमयुग-उपरान्त उठी हुई धरती दो क्षेत्रों में पुल बना देती है।
ऐन्द्र व्याकरण
ऐंद्र व्याकरण (ऐन्द्र = इन्द्र का) को कुछ लोग पाणिनि के पूर्व का मानते हैं। किंतु यह मत असंदिग्ध नहीं है। बर्नल के अनुसार ऐंद्र व्याकरण का संबंध कातंत्र से और तमिल के प्राचीनतम व्याकरण तोल्काप्पियम से है। ऐंद्र व्याकरण के आधार पर सातवाहन युग में शर्व वर्मा ने कातंत्र व्याकरण की रचना की। इसके दूसरे नाम कालापक और कौमार भी हैं। इसपर दुर्गसिंह की टीका प्रसिद्ध है। बोपदेव के अनुसार व्याकरण के आठ सम्प्रदाय हैः--- "इन्द्रश्चन्द्रः काशकृत्स्नापिशली शाकटायनः। पाणिन्यमर जैनेन्द्राः जयन्त्यष्टादिशा ब्दिकाः।।"
1. इन्द्रः--ऐन्द्र-व्याकरण, 2. चन्द्रः--चान्द्र-व्याकरण, 3. काश्कृत्स्न-व्याकरण, 4. आपिशली-व्याकरण, 5. शाकटायन-व्याकरण, 6. पाणिनीय-व्याकरण, 7. जैनेन्द्र-व्याकरण, 8. जयन्ति-व्याकरण।
"ऋक्तन्त्र" के कर्त्ता शाकटायन के अनुसार सर्वप्रथम ब्रह्मा ने बृहस्पति को व्याकरण का उपदेश दिया। बृहस्पति ने इन्द्र को, इन्द्र ने भरद्वाज को , भरद्वाज ने ऋषियों को और ऋषियों ने ब्राह्मणों को व्याकरण का उपदेश दिया। इस प्रकार उपरिलिखित व्याकरणों में "ऐन्द्र-व्याकरण" प्राचीनतम माना जाता है।
ग्रेट मॅन्सन फ़ार्म
ग्रेट मॅन्सन फ़ार्म () वेल्स की काउंटी मॉनमाउथशायर के मॉनमाउथ नगर की उत्तरी सीमा पर स्थित संपत्ति है। यह बकहेल्ट क्षेत्र के अंतर्गत आती है। यह मॅन्सन लेन के पड़ोस में पड़ती है तथा डिक्सटन और ऑसबास्टन निर्वाचन विभाग के अंदर। उन्नीसवीं और बीसवीं सदी के दौरान क्लार्क ("Clarke"), गुड ("Goode"), क्लार्क ("Clark"), डॅम्पियर ("Dampier"), और मॉर्गन ("Morgan") परिवारों के सदस्य ग्रेट मॅन्सन फ़ार्म में रहते थे, उस समय फ़ार्म का प्रतिवेदित आकार 170 से 200 एकड़ के बीच था। संपत्ति तीन ग्रेड द्वितीय सूचीबद्ध इमारतों की उपस्थिति के लिए उल्लेखनीय है, जिनमें मध्ययुगीन मूल का एक खलिहान (बार्न) भी है।
ग्रेट मॅन्सन फ़ार्म बकहेल्ट क्षेत्र में मॉनमाउथ शहर की उत्तरी सीमा पर मॅन्सन लेन की दक्षिण-पश्चिम दिशा में स्थित है। फ़ार्म बकहेल्ट वुड के दक्षिण में है और उन्नीसवीं शताब्दी की शुरुआत में वेया ब्रिज वार्ड के अंदर था। निवर्तमान समय में यह डिक्सटन और ऑसबास्टन निर्वाचन विभाग के अंतर्गत आता है। फ़ार्म में तीन ग्रेड द्वितीय सूचीबद्ध इमारतें सम्मिलित हैं: द ग्रेट मॅन्सन फ़ार्म, लार्ज बार्न (खलिहान), और ओल्ड साइडर हाउस। फ़ार्महाउस का निर्माण अठारहवीं सदी में वर्ष 1760 के आसपास किया गया था।
लार्ज बार्न प्रारंभ में, मध्यकाल के अंत की अवधि (1450 के आसपास) में, एक पत्थरों से बनी हुई संरचना था। जबकि मध्यकालीन अवधि का हॉल और दरवाजा अभी तक अस्तित्व में हैं, बार्न की खिड़कियाँ अब नष्ट हों चुकि हैं। हॉल में मध्यकाल के अंत के समय (1600 के आसपास) की छत और एक पत्थर के सरदल वाली बड़ी चिमनी अभी भी उपिस्थत हैं। चिमनी का पत्थर का काम अठारहवीं सदी में संशोधित किया गया था। दरवाजे में से प्रारंभिक लकड़ी का काम अब नहीं बचा है। हालांकि मध्यकाल के अंत के द्वार के नुकीले मेहराब अभी भी बचे हुए हैं। मूल संरचना के अवशेषों को अठारहवीं सदी में 1760 के आसपास खलिहान की तरह प्रयोग में लाने के लिए बदल दिया था व इसके साथ ही उसका आकार भी बढ़ा दिया था। खलिहान वर्ष 2003 में लिखी गई "अ हिस्टोरिकल रिपोर्ट ऑन ग्रेट मॅन्सन बार्न" का विषय था तथा इसे रॉयल कमीशन ऑन द एन्शियंट एण्ड हिस्टोरिकल मोन्यूमेंटस् ऑफ वेल्स को दान कर दिया गया था।
ओल्ड साइडर हाउस को ग्रेनरी (बखारी) या मिल हाउस (चक्की घर) के नामों से भी संदर्भित किया जाता है। इसका निर्माण 1763 में किया गया था व इसके गृहशिखर के ऊपर उस तिथि को अंकित करता हुआ एक पत्थर भी है। साइडर हाउस लाल बलुआ पत्थरों के मलबे से निर्मित किया गया था। इसकी छत अभ्रक कनवास की है। इसमें प्रवेश के लिए एक केन्द्रीय द्वार है जिसकी दोनों तरफ खिड़कियाँ हैं। इसके अतिरिक्त चक्की घर के दाएँ कोने के अंत में पत्थरों की सीढ़ियां है जो ऊपर एक दरवाजे तक जाती हैं जिसकी उलटी तरफ एक बे खिड़की है। भूमि तल पर दुर्लभ, गोल, पत्थर और लकड़ी की बनी साइडर मिल है। इमारत ने बीसवीं सदी के मध्य तक साइडर घर के रूप में कार्य करना जारी रखा था।
बस्तर विश्वविद्यालय
बस्तर विश्वविद्यालय छत्तीसगढ़ प्रान्त के बस्तर जिले में जगदलपुर नामक शहर में स्थित एक विश्वविद्यालय है। इसका निर्माण २ सितम्बर २००८ को राज्य सरकार छत्तीसगढ़ ने छत्तीसगढ़ विश्वविद्यालय अधिनियम १९७३ के अन्तर्गत (१९७३ के २२वें) किया गया।
आस्था
आस्था ज्ञान के आधार के बिना किसी भी परिघटना के सत्य मानने का विश्वास है। इस नाम से निम्न लेख हैं।
अधिरचना
आधार और अधिरचना (Base and Superstructure) ऐतिहासिक भौतिकवाद (Historical Materialism) के प्रवर्ग, जो प्रत्येक सामाजिक-आर्थिक ढाँचे के आधारभूत संरचनात्मक तत्त्वों को अभिलक्षित करने के लिए तैयार किये गये, हेतु व्यवहृत पद है। इन प्रवर्गों की सहायता से समाज पर लागू होने वाले दर्शन के आधारभूत प्रश्न को ठोस रूप दे दिया जाता है। मार्क्सवाद-लेनिनवाद सिद्ध करता है कि प्रत्येक समाज में प्रचलित विचारों, संस्थाओं तथा संगठनों की नींव में आधार अर्थात उत्पादन शक्तियों के अनुरूप विकसित होने वाले उत्पादन संबंध अंतर्निहित होते हैं। अधिरचना (ऊपरी ढाँचे) उन सामाजिक परिघटनाओं की अन्तःसंबंध प्रणाली है जिन्हें आर्थिक आधार जन्म देता है और जो इस आधार पर सक्रिय प्रभाव डालती हैं।
इल्हाम
इलहाम या दिव्य ज्ञान धर्मशास्त्र तथा प्रत्ययवादी धार्मिक दर्शन की आधारभूत अवधारणा है। इलहाम रहस्यमय प्रबोधन की संक्रिया में अलौकिक यथार्थ के अतीन्द्रिय संज्ञान की अभिव्यक्ति है। इलहाम की चर्चा मुख्यतः सामी धर्म के पवित्रग्रंथों (बाइबिल, क़ुरान आदि) में की गयी है। समसामयिक धर्मशास्त्र यह दावा करते हुए कि इलहाम तर्कबुद्धि के विपरीत नहीं है, इस विचार को आधुनिक रूप देने का प्रयास करता है। ऐसी मान्यता है कि, समकालीन धार्मिक धाराओं में इलहाम के प्रत्यय के कारण ईश्वरवाद की दार्शनिक पैरवी में अतर्कबुद्धिवाद की भूमिका मे वृद्धि हो रही है।
इब्राहीमी धर्मों में, इस शब्द का उपयोग उस प्रक्रिया को संदर्भित करने के लिए किया जाता है, जिसके द्वारा ईश्वर स्वयं, अपनी इच्छा, और मनुष्यों की दुनिया के लिए अपनी दिव्य सिद्धता का ज्ञान प्रकट करते हैं। "इल्हाम" ईश्वर, भविष्यवाणी और अन्य दिव्य चीजों के बारे में परिणामी मानव ज्ञान को बोध करता है। अलौकिक स्रोत से इल्हाम कुछ अन्य धार्मिक परंपराओं जैसे बौद्ध धर्म में कम महत्वपूर्ण भूमिका निभाता है।
मुसलमानों का मानना ​​है कि अल्लाह ने अपने अंतिम संदेश को मुहम्मद के माध्यम से फरिश्ता जिब्रील के माध्यम से प्रकट किया था। माना जाता है कि मुहम्मद अंतिम पैग़म्बर थे और कुरान अंतिम इल्हाम है, तथा मुसलमानों का मानना ​​है कि वह मानवता के लिए ईश्वर का अंतिम रहस्योद्घाटन है और क़यामत तक मान्य होगा। कुरान का दावा है की उसे शब्द-दर-शब्द प्रगट किया गया था।
मुसलमानों का मानना ​​है कि इस्लाम का संदेश वैसा ही है जैसा कि आदम तथा उनके बाद ईश्वर द्वारा भेजे गए सभी नबियों द्वारा दिया गया था। तथा यह मना जाता है कि इस्लाम एकेश्वरवादी धर्मों में सबसे पुराना है क्योंकि वह इब्राहीम, मूसा, दाऊद, ईसा और मुहम्मद के ज़रिये ईश्वर के मूल और अंतिम इल्हाम का प्रतिनिधित्व करता है। इसी तरह, मुसलमानों का मानना ​​है कि प्रत्येक नबी को उनके जीवन में ईश्वर द्वारा इल्हाम दिया गया, क्योंकि प्रत्येक नबी को ईश्वर ने मानव जाति का मार्गदर्शन करने के लिए भेजा था। ईसा इस पहलू में महत्वपूर्ण हैं क्योंकि उन्होंने दोतरफा पहलू से इल्हाम प्राप्त किया, क्योंकि मान्यतानुसार उन्होंने तौरात पढ़ाए जाने के दौरान भी इंजील (सुसमाचार) का प्रचार किया था। बाकि किसी भी नबी ने ईश्वर द्वारा भेजी गयी एक से अधिक किताब के पहलु से जइल्हाम प्राप्त नहीं किया था।
सैडल प्वॉइंट
काठी बिंदु या सैडल प्वॉइंट (Saddle Point) अर्थव्यवस्था के अंतर्गत व्यवहृत खेल सिद्धांत (Game Theory) से संबंधित एक पद है। दो प्रतिद्वंद्वी फर्मों के मध्य समाधान का वह बिंदु जहाँ दोनों प्रतिद्वंद्वियों में आम सहमति बन जाती है, काठी बिंदु या सैडल प्वॉइंट कहलाती है।
रूपमती
रूपमती मालवा के अंतिम स्वाधीन अफगान सुलतान बाजबहादुर की प्रेयसी थी। बाजबहादुर और रूपमति के प्रेम कथानक को लेकर 1599 ई. में अहमद-उल्‌-उमरी ने फारसी में एक प्रेम-काव्य की रचना की थी और मुगल काल के अनेकानेक सुप्रसिद्ध चितेरों ने उसकी घटनाओं पर कई भावपूर्ण सुंदर चित्र बनाए थे। परंतु इस इतिहासप्रसिद्ध प्रेमिका की जीवनी का कोई भी प्रामाणिक विवरण प्राप्य नहीं है। प्राप्य ऐतिहासिक आधारग्रंथों में तद्विपयक उल्लेख अस्पष्ट या परस्पर विरोधी हैं। रूपमती को सारंगपुर की ब्राह्मण लिखा गया है। परंतु नर्मदा घाटी में प्रचलित आख्यानों के अनुसार रूपमती धरमपुरी या टांडापुर की राजपूत कन्या थी , इनका मकबरा अवश्य ही सारंगपुर (मालवा) में एक तालाब के बीच में बना हुआ है।
यह तो सर्वस्वीकृत है कि रूपमती अपार सुंदरी थी; उसकी स्वरलहरी बहुत मधुर थी और वह गायन-वादन-कला में भी पूर्ण निष्णात थी। बाजबहादुर स्वयं भी गायन-वादन-कला का उस्ताद था। रूपमती के इन्हीं गुणों के कारण वह उसकी ओर आकर्षित हुआ था और तब उनमें परस्पर अगाध प्रेम हो गया। उस समय मालवा में संगीतविद्या बहुत ही बढ़ी चढ़ी थी; और अब तो बाजबहादुर और रूपमती दोनों ही उसकी उन्नति तथा साधना में ऐसे लीन हो गए कि जब अकबर के सेनानायक आदम खाँ के नेतृत्व में मुगल सेनाएँ मालवा पर चढ़ आई और सारंगपुर के पास तक जा पहुँची तभी उन्हें उनका पता लगा। अंत में सन्‌ 1561 ई. में सारंगपुर के युद्ध में पराजित होकर बाजबहादुर को भागना पड़ा। तब रूपमती आदम खाँ की बंदिनी बनी। उसके रूप और संगीत से मुग्ध आदम खाँ ने जब रूपमती को अपनी प्रेयसी बनाना चाहा तब रूपमती ने विष खाकर बाजबहादुर के नाम पर जान दे दी और अपनी प्रेमकहानी को अमर कर दिया। रूपमती द्वारा रचित अनेक गीत और पद्य जनसाधारण में तब से प्रचलित हैं तथा अब तक मालवा के कई भागों में लोकगीतों के रूप में गाए जाते हैं।
उदय प्रताप सिंह
उदय प्रताप सिंह (अंग्रेजी: Uday Pratap Singh, जन्म: 1932, मैनपुरी) एक कवि, साहित्यकार तथा राजनेता हैं। उन्होंने उत्तर प्रदेश से वर्ष 2002-2008 के लिये समाजवादी पार्टी की ओर से राज्य सभा का प्रतिनिधित्व किया। राज्य सभा में यद्यपि उनका कार्यकाल 2008 में समाप्त हो गया तथापि पूर्णत: स्वस्थ एवं सजग होने के बावजूद समाजवादी पार्टी ने उन्हें दुबारा राज्य सभा के लिये नामित नहीं किया। जबकि वे पार्टी के मुखिया मुलायम सिंह यादव के गुरू रह चुके उदय प्रताप सिंह जाति से यादव हैं।
उदय प्रताप सिंह को उनकी बेवाक कविता के लिये आज भी कवि सम्मेलन के मंचों पर आदर के साथ बुलाया जाता है। साम्प्रदायिक सद्भाव पर उनका यह शेर श्रोता बार-बार सुनना पसन्द करते हैं:
"न तेरा है न मेरा है ये हिन्दुस्तान सबका है।" "नहीं समझी गयी ये बात तो नुकसान सबका है॥"
इसी प्रकार सत्तासीनों द्वारा शहीदों के प्रति बरती जा रही उदासीनता पर उनका यह आक्रोश उनके चेले भी बर्दाश्त नहीं कर पाते किन्तु उदय प्रताप सिंह उनके मुँह पर भी अपनी बात कहने से कभी नहीं चूकते:
"कभी-कभी सोचा करता हूँ वे वेचारे छले गये हैं।" "जो फूलों का मौसम लाने की कोशिश में चले गये हैं॥"
उदय प्रताप सिंह उत्तर प्रदेश हिन्दी संस्थान के कार्यकारी अध्यक्ष रह चुके हैं।
उदय प्रताप सिंह का जन्म हिन्दी साहित्यकार सन्दर्भ कोश के अनुसार ग्राम गढिया छिनकौरा जिला मैनपुरी (उ०प्र०) में 1 सितम्बर 1932 को हुआ था जबकि राज्य सभा की आधिकारिक वेबसाइट में उनकी जन्मतिथि 18 मई 1932 दी गयी है। अब कौन सी तिथि सही है, यह तो स्वयं उदय प्रताप सिंह ही बता सकते हैं। बहरहाल उनका जन्म सन् 1932 में हुआ था, यह निश्चित है।
उनकी माता पुष्पा यादव व पिता डॉ॰ हरिहर सिंह चौधरी थे। 20 मई 1958 को डॉ॰ चैतन्य यादव के साथ उनका विवाह हुआ। उनके एक बेटा व तीन बेटियाँ हैं। सूरीनाम में 1993 के विश्व हिन्दी सम्मेलन के प्रतिनिधि मण्डल का उन्होंने नेतृत्व किया। वे देश विदेश में पिछले पैंतालिस वर्षों से कवि सम्मेलनों में जाते रहे हैं और भाषायी एकता का मुद्दा उठाते रहे हैं।
1960 में करहल (मैनपुरी) के जैन इण्टर कॉलेज में वीर रस के विख्यात कवि दामोदर स्वरूप 'विद्रोही' ने अपनी प्रसिद्ध कविता दिल्ली की गद्दी सावधान! सुनायी जिस पर खूब तालियाँ बजीं। तभी यकायक पुलिस का एक दरोगा मंच पर चढ़ आया और विद्रोही जी को डाँटते हुए बोला-"बन्द करो ऐसी कवितायेँ जो सरकार के खिलाफ हैं।" उसी समय कसे (गठे) शरीर का एक लड़का बड़ी फुर्ती से मंच पर चढ़ा और उसने उस दरोगा को उठाकर पटक दिया। विद्रोही जी ने कवि सम्मेलन की अध्यक्षता कर रहे उदय प्रताप सिंह से पूछा-"ये नौजवान कौन है?" तो पता चला कि यह मुलायम सिंह यादव थे जो उस समय जैन इण्टर कॉलेज के छात्र थे और उदय प्रताप सिंह उनके गुरू हुआ करते थे। उत्तर प्रदेश सरकार ने इसी साल सितम्बर में उदय प्रताप सिंह को उत्तर प्रदेश हिन्दी संस्थान का कार्यकारी अध्यक्ष नामित कर कैबिनेट मन्त्री का दर्जा दिया।
9. ↑ उदय प्रताप सिंह का ब्‍लॉग
ग्रीनफील्ड इन्वेस्टमेण्ट
हरित क्षेत्र निवेश या ग्रीन फील्ड इन्वेस्टमेण्ट, निवेश का वह स्वरूप है जहाँ विद्यमान प्लाण्ट के विस्तार की अपेक्षा नये स्थान पर सामान्यतः विद्यमान औद्योगिक क्षेत्र से बाहर नयी औद्योगिक इकाई की स्थापना के लिए निवेश किया जाता है। इस प्रकार नये स्थान पर नये विनियोग की क्रिया से एक ही क्षेत्र में इकाईयों के संकेन्द्रण तथा संकेन्द्रण के परिणामस्वरूप होने वाले पर्यावरण क्षरण से बचा जा सकता है।
ब्राउनफील्ड निवेश
ब्राउनफील्ड इन्वेस्टमेण्ट या ब्राउनफील्ड निवेश के अंतर्गत रणनीतिक रूप से किसी पुरानी औद्योगिक इकाई (जैसे- इस्पात मिल या तेल शोधन इकाई आदि) को ही विस्तारित कर उसे समुन्नत बनाया जाता है जिससे पहले से अच्छा प्रतिफल प्राप्त किया जा सके। ब्राउनफील्ड निवेश में कोई निवेशक कम्पनी या सरकारी इकाई किसी वर्तमान उत्पादन सुविधा या स्थान का क्रय करती है जिस पर नयी क्रियाएं शुरू की जा सकें। इस प्रकार ब्राउनफील्ड निवेश, हरित क्षेत्र निवेश में प्रत्यक्ष विदेशी निवेश की एक वैकल्पिक व्यवस्था है जिसमें न तो नयी साइट होती है और न ही नया प्लाण्ट। of Brownfield Investment
is Brownfield Investment?
Direct Investments
शची
शची इन्द्र की पत्नी और पुलोमा की कन्या थीं। द्रौपदी इन्हीं के अंश से उत्पन्न हुई थीं और ये स्वयं प्रकृति की अन्यतम कला से जन्मी थीं। जयंत शची के ही पुत्र थे। शची को 'इन्द्राणी' , 'ऐन्द्री', 'महेन्द्री', 'पुलोमजा', 'पौलोमी' आदि नामों से भी जाना जाता है।
ब्रह्महत्या के भय से एक बार जब इन्द्र जलगर्भ में छिपे हुए थे तो देवताओं ने नहुष को इंद्रपद दे दिया। नहुष ने शची पर कुदृष्टि की तो बृहस्पति की आज्ञा से उन्होंने भुवनेश्वरी की आराधना की और उनसे अभय प्राप्त किया। फिर शची ने मानसरोवर जाकर छिपे हुए इंद्र से अपनी सारी कथा कही। इंद्र की सलाह से शची ने नहुष से कहलाया 'यदि सप्तर्षियों के कंधे पर रखी पालकी में बैठकर आवें तो मैं तुम्हारे साथ चलूँगी।' नहुष ने ऐसा ही किया। ऋषियों को धीरे धीरे चलते देखकर उसने आदेश दिया 'नाग नाग' (जल्दी चलो) अंततोगत्वा ऋषियों के शाप से नहुष को नाग हो जाना पड़ा।
अपने विवाह के पूर्व शची ने शंकर से सुंदर पति, स्वेच्छामत रूप तथा सुख एवं आयु का वरदान माँगा था। ऋग्वेद में शचीरचित कुछ सूक्त हैं जिनमें सपत्नी का नाश करने के लिए प्रार्थना की गई है (ऋचा, 10-159)। कुछ विद्वानों के मत से सूक्त बहुत बाद की रचनाएँ हैं।
अनुकोण प्रतिचित्रण
गणित में उस फलन को अनुकोणी प्रतिचित्रण (Conformal mapping या angle-preserving mapping) कहते हैं जिसके अन्तर्गत कोण अपरिवर्तित रहते हैं। प्रायः यह समिश्र तल में उपयोग किया जाता है। अनुकोण प्रतिचित्रण में अनन्त-सूक्ष्म चित्रों के कोण और स्वरूप (shape) दोनों ही सुरक्षित रहते हैं किन्तु आवश्यक नहीं है कि आकार (साइज) भी अपरिवर्तित रहे।
अनुकोणी प्रतिचित्रण का सबसे प्रसिद्ध प्रयोग मर्केटर प्रक्षेप कहलाता है जिसके द्वारा भूमंडल की आकृतियों का चित्रण समतल पर किया जाता है।
लैंबर्ट ने सन्‌ 1772 में उक्त प्रश्न का अधिक व्यापक रूप से अध्ययन किया। बाद में लैंग्रांज ने बताया कि इस विषय का संमिश्र चर के फलनों (फंकशंस ऑव ए कंप्लेक्स वेरिएबुल) से क्या संबंध है। सन्‌ 1822 में कोपिनहैगन की विज्ञान परिषद् ने एक पुरस्कार के लिए यह विषय प्रस्तावित किया कि "एक तल के विभिन्न भाग दूसरे तल पर इस कैसे चित्रित किए जाएँ कि प्रतिबिंब के छोटे से छोटे भाग मौलिक तल के संगत भागों के अनुरूप हों?" गाउस ने सन्‌ 1825 में इस समस्या का हल निकाला और वहीं से इस विषय के व्यापक सिद्धांत का आरंभ हुआ। बाद के ५० वर्षों में इस क्षेत्र के अन्य कार्यकर्ताओं में रीमान, श्वार्ज और क्लाइन उल्लेखनीय हैं।
मेनिएर रोग
मेनिएर रोग (Menier`s disease) अन्तःकर्ण का रोग है जिसके कारण श्रवण शक्ति प्रभावित हो सकती है और संतुलन बनाने की क्षमता का ह्रास हो सकता है। इसका पता पहले फ्रांसीसी चिकित्सक मेनिएर ने 1861 ई0 में लगाया था जिनके नाम पर इस रोग का नाम पड़ा।
इस रोग का आक्रमण अधिकांश युवावस्था में होता है। रोगी को एकाएक चक्कर आने लगता, कानों में झनझनाहट की आवाज होती, उल्टी आती और अंशत: बहरापन हो जाता है। ऐसे रोगी स्वस्थ भाग की ओर लेटे मिलते हैं। दूसरी करवट लेटने से उल्टी आने लगती है, आँखों की काली पुतली विकृत पार्श्व की ओर हो जाती है और रोगी पूर्णतया बेहोश हो जाता है। अच्छे होने पर रोगी के बहरे होने का भय रहता है।
इसके उत्पन्न होने का कारण तीव्र आंतकर्ण रक्तस्राव (acute labyrinthine haemorrage) तथा तीव्र पूयजनक आंतरकर्णशोथ है। किसी किसी व्यक्ति में आधारभूत धमनी के असाधारण स्फीत (aneurion), अथवा आभ्यंतर श्रवण धमनी के बढ़ जाने, अथवा अनुमस्तिष्क कर्णकटक अर्बुद (cerebellum pontile tumor) इत्यादि कारणों से भी यह रोग हो सकता है। इन सभी में मस्तिष्क की आठवीं नाड़ी का प्रधाण क्षेत्र (vestibular area) अवश्य आक्रांत होता है।
रोगी को पूर्ण विश्राम करने देना चाहिए, सिर पर बर्फ की टोपी रखनी चाहिए और तरल आहार देना चाहिए। नमक बिल्कुल न देना चाहिए। वमन इत्यादि का उपचार उपयुक्त औषधियों द्वारा करना चाहिए।
भ्रमि (vertigo)
अक्षिदोलन
अक्षिदोलन (Nystagmus /nɪˈstæɡməs/) वह लक्षण है जिसमे नेत्रों की ऐच्छिक या अनैच्छिक गति होती है। यह बचपन में या बाद में हो सकती है। इसके कारण दृष्टि कम या सीमित हो सकती है।
चक्षुदोलन के दो रूप होते हैं : विकृतिजन्य (पैथोलॉजिकल) और शरीरक्रियात्मक (फिजियोलॉजिकल)।
ला नीना
ला नीञा () एक प्रतिसागरीय धारा है। इसका आविर्भाव पश्चिमी प्रशांत महासागर में उस समय होता है जबकि पूर्वी प्रशांत महासागर में एल नीञो का प्रभाव समाप्त हो जाता है।
ला नीञा स्पेनी भाषा का शब्द है जिसका अर्थ है छोटी बच्ची। चूंकि इसका प्रभाव एल नीञो के विपरीत होता है इसलिए इसे प्रति एल नीञो भी कहा जाता है।
ला नीञा एल नीञो से ठीक विपरीत प्रभाव रखती है। पश्चिमी प्रशांत महासागर में एल नीञो द्वारा पैदा किए गए सूखे की स्थिति को ला नीञा बदल देती है, तथा आर्द्र मौसम को जन्म देती है। ला नीञा के आविर्भाव के साथ पश्चिमी प्रशांत महासागर के ऊष्ण कटिबंधीय भाग में तापमान में वृद्धि होने से वाष्पीकरण अधिक होने से इण्डोनेशिया एवं समीपवर्ती भागों में सामान्य से अधिक वर्षा होती है। ला नीञा परिघटना कई बार दुनिया भर में बाढ़ की सामान्य वजह बन जाती है।
बाल्टिक ड्राई इंडेक्स
बाल्टिक शुष्क सूचकांक या बाल्टिक ड्राई इंडेक्स लंदन आधारित जहाज़रानी उद्योग से संबंधित सूचकांक है। यह सूचकांक इस आशय का संकेतक है कि अर्थव्यवस्था में पुनर्प्राप्ति प्रारंभ हो गई है अथवा नहीं। बाल्टिक ड्राई इंडेक्स कच्चा माल को भेजने (जहाज़रानी) के दैनिक औसत कीमतों का सूचकांक है। यह सूचकांक किसी देश में आर्थिक क्रियाओं के विशुद्ध संकेतकों को प्रदर्शित करता है। यह उत्पादक तक कच्चे माल तथा ऐसी ही वस्तु को ले जाने की माँग को मापने का सूचक है। आर्थिक क्रियाएँ जितनी अधिक होंगी कच्चे माल को उत्पादक तक ले जाने की मांग उतनी ही अधिक होगी तथा बाल्टिक शुष्क सूचकांक उतना ही ऊँचा होगा। ड्राई इंडेक्स
Dry Index - BDI
जनसांख्यिकीय लाभांश
जनसांख्यिकीय लाभांश अथवा जनांकिकीय लाभ (Demographic dividend) से आशय उस सम्भावित प्रबल आर्थिक विकास से है जो किसी जनसंख्या में काम करने वालों की संख्या तथा उनके ऊपर आश्रित लोगों की संख्या का अनुपात अधिक होने पर मिल सकता है। अर्थात यह अर्थव्यवस्था में मानव संसाधन के सकारात्मक और सतत विकास को दर्शाता है। यह जनसंख्या ढाँचे में बढ़ती युवा एवं कार्यशील जनसंख्या (१५ वर्ष से ६४ वर्ष आयु वर्ग) तथा घटते आश्रितता अनुपात के परिणामस्वरूप उत्पादन में बड़ी मात्रा के सृजन को प्रदर्शित करता है।
संयुक्त राष्ट्र जनसंख्या निधि (UNFPA) ने जनसांख्यिकीय लाभांश की निम्नलिखित परिभाषा की है- दूसरे शब्दों में, काम करने वाले लोगों की संख्या और उन पर आश्रित लोगों से की संख्या का अनुपात जितना अधिक होगा, आर्थिक उत्पादन को इससे मदद मिलेगी। संयुक्त राष्ट्र जनसंख्या निधि का यह भी कहना है कि किसी देश में यदि नवयुवकों/नवयुवतियों की संख्या अधिक हो रही हो और उर्वरकता कम हो रही हो तो उस देश को इस जनसंख्यिकीय स्थित का लाभ मिलेगा।
कोज प्रमेय
कोज प्रमेय () या कोज का सिद्धांत नोबेल पुरस्कार विजेता अर्थशास्त्री रोनाल्ड कोज द्वारा प्रतिपादित, बाह्यता (externalities) व पर्यावरण की समस्या के समाधान से संबंधित, सिद्धांत है जिसकी मान्यतानुसार बाजार यंत्र के द्वारा बाह्यता को सुधारा जा सकता है। यह सिद्धांत अर्थव्यवस्था के कानूनी पक्षों से संबंधित है। सामान्यतया यह प्रतिपादित किया जाता है कि बाह्यता की समस्या बाजार यंत्र के क्रियाशीलन को असफल बनाती है, क्योंकि बाह्यता उत्पादन के दौरान सृजित वह लागत है जिसे वस्तु की मौद्रिक लागत की गणना में नहीं रखा जा सकता। ऐसा तभी हो सकता है जबकि, सम्पत्ति अधिकार (property rights) परिभाषित हो तथा लेन-देन व्यवहार संबंधित कोई लागत नहीं हो, बाह्यता सृजित करने वाले लोग तथा उससे पीड़ित लोग आंतरिक रूप से परस्पर व्यक्तिगत समझौता कर लें। इस प्रकार संसाधनों का कुशल आवंटन होगा, दोनों पक्षों के बीच संपत्ति अधिकार का बँटवारा केवल आय के बँटवारे को प्रभावित करेगा, समग्र आय वितरण को प्रभावित नहीं करेगा। ऐसी स्थिति में कुशलता को ऊपर उठाने के लिए न तो सरकारी नियंत्रण की आवश्यकता होगी और न ही करारोपण की। ध्यातव्य है कि कोज प्रमेय तभी लागू होगा जबकि आर्थिक व्यवहार की लागत शून्य हो। यह भीड़ के संबंध में लागू नहीं होगा जहाँ प्रदूषण करने वाले तथा उससे प्रभावित होने वाले बहुत अधिक संख्या में हों तथा उनके पहचान करने की लागत बहुत अधिक हो। COASE THEOREM
of the Coase Theorem
H. Coase
मान्यता प्राप्त सामाजिक स्वास्थ्य कार्यकर्ता
मान्यता प्राप्त सामाजिक स्वास्थ्य कार्यकर्ता () जिसे संक्षेप में आशा भी कहते हैं, भारत में स्वास्थ्य और परिवार कल्याण मंत्रालय द्वारा प्रायोजित जननी सुरक्षा योजना से संबद्ध एक ग्रामीण स्तर की कार्यकर्त्री है। आशा का कार्य स्थानीय स्वास्थ्य केंद्र के माध्यम से गरीब महिलाओं को स्वास्थ्य संबंधी सेवाएँ प्रदान करना है। राष्ट्रीय ग्रामीण स्वास्थ्य मिशन (NRHM) योजना आशा के माध्यम से क्रियान्वित हो रही है। 2005 में आरंभ की गयी इस योजना का लक्ष्य 2012 तक पूरी तरह क्रियान्वित किये जाने का था। एक बार पूर्ण रूप से क्रियान्वित होने के पश्चात भारत के प्रत्येक गाँव में एक आशा की नियुक्ति आवश्यक होगी, इस लक्ष्य के अनुसार 10 राज्यों में लगभग 2.5 लाख आशा कर्मियों की आवश्यकता का अनुमान है। योजना भारत के 2012-13 के संघीय बजट के अनुसार आशा अब ग्रामीण स्वास्थ्य तथा स्वच्छता समिति की संयोजक होगी तथा कुपोषण संबंधी योजनाओं में भी सहायता करेगी। जनवरी 2013 के आँकड़ों के अनुसार भारत में आशा कर्मियों की कुल संख्या ८६३५०६ अनुमानित की गयी। एक आशा 1000 की जनसंख्या पर नियुक्त की जाती है|आशा एएनएम के अंतर्गत कार्य करती है आयु 25 से 45 वर्ष के मध्य होनी चाहिए प्रति हजार लोगों के बीच एक आशा कार्यरत होती है 2.आशा को कार्य करने के लिए एएनएम तथा आंगनवाड़ी कार्यकर्ताओं का सहयोग प्राप्त होगा प्रारंभिक शिक्षा के पश्चात आशा को हर दूसरे महीने 2 दिनों का नियत कालीन प्रशिक्षण दिया जाएगा |
3. आशा को प्रशिक्षण देने के लिए व प्राथमिक स्वास्थ्य केंद्र अथवा पंचायत भवन रखा जाएगा
बेकर प्रजनन वक्र
बेकर प्रजनन वक्र (Becker's Fertility Curve) प्रजनन तथा आर्थिक विकास, जिसे प्रतिव्यक्ति आय के रूप में व्यक्त किया गया हो, के बीच संबंध को प्रदर्शित करने वाला प्रारूप है। राबर्ट बारो और गैरी बेकर द्वारा प्रतिपादित इस प्रारूप के अनुसार कुछ सीमा तक प्रतिव्यक्ति आय में वृद्धि प्रजननता में वृद्धि लाएगी, किंतु एक निश्चित सीमा के उपरांत प्रतिव्यक्ति आय की वृद्धि के साथ प्रजननता में कमी आएगी और वह भी घटती हुई दर में गिरेगी। प्रारूप के अनुसार यह वक्र उल्टे यू (inverted U) की भांति होगा।  Stanley Becker Fertility
Model of Fertility Choice
Becker Fertility Model: Theory and Critique
Choice in a Model of Economic Growth
विदिन टेम्पटेशन
विदिन टेम्पटेशन () एक डच सिम्फोनिक मेटल बैंड है जिसकी स्थापना १९९६ में गायिका शेरोन डेन एडल और गिटार वादक रॉबर्ट वेस्टरहोल्ट ने की थी। इनके संगीत को सिम्फोनिक मेटल कहा गया है हालांकि उनकी शुरूआती सामग्री, जैसे की "इंटर", गोथिक मेटल थी। एक साक्षात्कार में एडल ने कहा था की वे सिम्फोनिक रॉक प्रकार में कई प्रेरणास्रोतों के करण उतरे.
अपने पहले अल्बम "इंटर" की रिलीज़ के पश्च्यात बैंड एक डच बैंड के रूप में स्थापित हो गया। २००१ में आम जनता के समक्ष वे अपने अल्बम "मदर अर्थ" के गीत "आइस क्वीन" के कारण लोकप्रिय बन गए जो डच चार्ट पर दूसरे क्रमांक पर रहा.
राष्ट्रीय साक्षरता मिशन
राष्ट्रीय साक्षरता मिशन की स्थापना ५ मई १९८८ को तत्कालीन प्रधानमंत्री राजीव गांधी ने की थी। इसका उद्देश्य २००७ तक १५ से ३५ आयु वर्ग के उत्पादक और पुनरुत्पादक समूह के निरक्षर लोगों को व्यावहारिक साक्षरता प्रदान करते हुए ७५ प्रतिशत साक्षरता का लक्ष्य हासिल करना था। पुनर्संरचना के बाद इसके स्थान पर नया साक्ष्रर भारत कार्यक्रम सितम्बर से लागू किया गया है।तथा 1990 तक में 3 करोड़ लोगो को शिक्षीत किया गया व 1995 तक में 5 करोर को शिक्षा प्रदान की गयी।
ज्ञान आयोग-साक्षरता
Literacy Mission
Literacy Mission Authority
हिन्दी भाषा का इतिहास
हिन्दी भाषा का इतिहास लगभग एक हजार वर्ष पुराना माना गया है। सामान्यतः प्राकृत की अन्तिम अपभ्रंश अवस्था से ही हिन्दी साहित्य का आविर्भाव स्वीकार किया जाता है। उस समय अपभ्रंश के कई रूप थे और उनमें सातवीं-आठवीं शताब्दी से ही 'पद्य' रचना प्रारम्भ हो गयी थी। हिन्दी भाषा व साहित्य के जानकार अपभ्रंश की अंतिम अवस्था 'अवहट्ट' से हिन्दी का उद्भव स्वीकार करते हैं। चन्द्रधर शर्मा 'गुलेरी' ने इसी अवहट्ट को 'पुरानी हिन्दी' नाम दिया।
साहित्य की दृष्टि से पद्यबद्ध जो रचनाएँ मिलती हैं वे दोहा रूप में ही हैं और उनके विषय, धर्म, नीति, उपदेश आदि प्रमुख हैं। राजाश्रित कवि और चारण नीति, शृंगार, शौर्य, पराक्रम आदि के वर्णन से अपनी साहित्य-रुचि का परिचय दिया करते थे। यह रचना-परम्परा आगे चलकर शौरसेनी अपभ्रंश या प्राकृताभास हिन्दी में कई वर्षों तक चलती रही। पुरानी अपभ्रंश भाषा और बोलचाल की देशी भाषा का प्रयोग निरन्तर बढ़ता गया। इस भाषा को विद्यापति ने 'देसी भाषा' कहा है, किन्तु यह निर्णय करना सरल नहीं है कि 'हिन्दी' शब्द का प्रयोग इस भाषा के लिए कब और किस देश में प्रारम्भ हुआ। हाँ, इतना अवश्य कहा जा सकता है कि प्रारम्भ में 'हिन्दी' शब्द का प्रयोग विदेशी मुसलमानों ने किया था। इस शब्द से उनका तात्पर्य 'भारतीय भाषा' का था।
मध्ययुग में भक्ति आन्दोलन में हिन्दी खूब फली फूली। पूरे देश के भक्त कवियों ने अपनी वाणी को जन-जन तक पहुंचाने के लिये हिन्दी का सहारा लिया।
हिन्‍दी भाषा के विकास में सन् 1800 में अंग्रेजों द्वारा कलकत्‍ता में स्‍थापित फोर्ट विलियम कॉलेज का अहम योगदान है। कॉलेज के हिंदुस्‍तानी विभाग में पहली बार हिन्‍दी में अच्‍छे अनुवाद किये गए जिससे हिन्‍दी गद्य का स्‍वरूप बनने लगा। भारत के स्वतन्त्रता संग्राम में हिन्दी और हिन्दी पत्रकारिता की महत्वपूर्ण भूमिका रही। महात्मा गांधी सहित अनेक राष्ट्रीय नेता हिन्दी को राष्ट्रभाषा के रूप में देखने लगे थे।
भारत के स्वतन्त्र होने पर हिन्दी को भारत की राजभाषा घोषित किया गया।
हिंदी भाषा की जितनी मांग है, इंटरनेट पर उतनी उपलब्धता नहीं है। लेकिन जिस रफ़्तार से भारत में इंटरनेट का विकास हुआ है उसी तरह से हिंदी भी इंटरनेट पर छा रही है। समाचारपत्र से लेकर हिंदी ब्लॉग तक अपनी उपस्थिति दर्ज करा रहा है। साधुवाद तो गूगल को भी जाता है जिसने हिंदी में खोज करने की जगह उपलब्ध कराई। इतना ही नहीं विकिपीडिया ने भी हिंदी की महत्ता को समझते हुए कई सारी सामग्री का सॉफ्टवेयर अनुवाद हिंदी में प्रदान करना शुरू कर दिया जिससे हिंदी भाषी को किसी भी विषय की जानकरी सुलभ हुई। आजकल हिंदी भी इंटरनेट की एक अहम् लोकप्रिय भाषा बन कर उभरी है। मेरा मानना है जब लोग अपने विचार और लेखन हिंदी भाषा में इंटरनेट पर ज्यादा करेंगे तो वह दिन दूर नहीं की सारी सामग्री हिंदी में भी इंटरनेट पर मिलने लगेगी।
भूवैज्ञानिक
भूवैज्ञानिक एक प्रकार के विज्ञान में अध्ययनरत व्यक्ति हैं जो पृथ्वी की चट्टानों और आतंरिक संरचना के विविध पहलुओं का अध्ययन करते हैं। संक्षेप में ये वे लोग हैं जो भूविज्ञान का अध्ययन करते हैं। ये व्यक्ति खनिजोंं में विविध रंग,कठोरता,चमक तथा घनत्व के आधार पर खनिजों का वगीँकरण करते हैं।
बातू गुफाएँ
बातू गुफाएँ मलेशिया के गोम्बैक जिले में स्थित एक चूना पत्थर की पहाड़ी है जिसमें गुफ़ाओं व गुफा मंदिरों की शृंखलाएँ हैं। यह पहाड़ी मलेशिया की राजधानी क्वालालम्पुर से 13 किलोमीटर (8 मील) दूर है। इसका यह नाम इसे पहाड़ी के पीछे बहने वाली बातू नदी से मिला है, इसके साथ ही पास के एक गाँव का नाम भी बातू गुफा है। यहाँ की गुफा भारत से बहार हिंदुओं का एक बहुत प्रसिद्ध धार्मिक स्थल है, विशेष रूप से तमिल लोगों के लिए। गुफा का मंदिर शिव व पार्वती के ज्येष्ठ पुत्र कार्तिकेय (मुरुगन) को समर्पित है। यह स्थान मलेशिया में हिन्दुओं द्वारा मनाए जाने वाले त्योहार थाईपुसम का केंद्र बिंदु है।
बालदार गैंडा
बालदार गैंडा () गैंडे की एक विलुप्त जाति है जो प्लाइस्टोसीन युग में यूरोप और एशिया में फैली हुई थी। अपने पूरे शरीर पर घने बाल होने के कारण यह पूर्व हिमयुग के दौरान भी बची रही। अनुमान है कि यह ८,००० ईसापूर्व तक साइबेरिया में जीवित थी। इन्हें पाषाण काल के मानवों ने देखा था और प्रमाणस्वरूप इनके प्राचीन चित्र ग़ुफ़ाओं में बने हुए मिलते हैं।
बालदार गैंडे का वैज्ञानिक नाम 'सीलोडोंटा ऐंटीक्वीटाटिस​' () है। इसके जीववैज्ञानिक वंश () 'सीलोडोंटा' का मतलब 'खोखला दांत' होता है।
साइबेरिया में ठण्ड से जमे हुए शवों और ग़ुफ़ाओं की दीवारों पर आदिमानवों द्वारा बनाई गई तस्वीरों से बालदार गैंडों का रूप-रंग ज्ञात होता है। सर-से-दुम तक यह १०-१२ फ़ुट (३-४ मीटर) लम्बा हुआ करता था और इसका वज़न २,७००-३,२०० किलो होता था। इसकी ऊँचाई ६.६ फ़ुट (२ मीटर) तक होती थी। इसके सिर पर दो सींग होते थे और आगे वाला ज़्यादा लम्बा था। आगे वाला सींग २ फ़ुट (६१ सेंटीमीटर) तक लम्बा हो सकता था। इसके कान छोटे, टांगे मोटी और जिस्म भारी-भरकम हुआ करता था। ग़ुफ़ा-कला में कभी-कभी आगे और पीछे की टांगों के बीच गाढ़े रंग की एक धारी दिखाई जाती है लेकिन यह ज्ञात नहीं है कि वास्तव में सभी बालदार गैंडों में यह धारी थी कि नहीं। बड़ा शरीर और घने बाल होने से यह अपने शरीर में बर्फ़ीले हालात में भी गरमाहट बनाए रख सकता था।
वैज्ञानिकों को सही तरह ज्ञात नहीं है कि बालदार गैंडों के ख़त्म हो जाने का क्या कारण था। एक धारणा है कि जैसे-जैसे आधुनिक मानव और निअंडरथल मानव इनका शिकार करने लगे, धीरे-धीरे यह विलुप्त हो गए। एक अन्य धारणा है कि जब पूर्व हिमयुग समाप्त होने लगा तो मौसम गरम हुआ और यह नए वातावरण की परिस्थितियों में जीवित न रह पाए। एक तीसरी धारणा यह भी है कि इस जाति में एक ऐसी नई जानलेवा बीमारी फैल गई जिसने पूरी जाति ही तेज़ी से ख़त्म कर डाली। विवाद जारी है।